section_heading: Svrha
paragraph_text: Ujedinjeni narodi su 2001. godinu proglasili Međunarodnom godinom volontera, cijeneći njihov veliki doprinos razvitku humanijeg i solidarnijeg društva u svim zemljama svijeta. Svrha ovog proglašenja bila je da se tijekom godine različitim oblicima i načinima promovira značaj i rad mreže volontera te da se ukaže na postignuća milijuna volontera diljem svijeta, kao i da se na volonterski rad motiviraju novi volonteri.